CELEX: 22012D0266
Language: et
Date: 2012-04-26 00:00:00
Title: 2012/266/EL: AKV-ELi suursaadikute komitee otsus nr 1/2012, 26. aprill 2012 , ettevõtluse arenduskeskuse direktori ametiaja lõpetamise kohta

22.5.2012   
            
            
               ET
            
            
               Euroopa Liidu Teataja
            
            
               L 131/9
            
         AKV-ELi SUURSAADIKUTE KOMITEE OTSUS nr 1/2012,
   26. aprill 2012,
   ettevõtluse arenduskeskuse direktori ametiaja lõpetamise kohta
   (2012/266/EL)
   AKV-ELi SUURSAADIKUTE KOMITEE,
   võttes arvesse 23. juunil 2000. aastal Cotonous alla kirjutatud koostöölepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, (1) mida muudeti esimest korda 25. juunil 2005 Luxembourgis (2) ja teist korda 22. juunil 2010 Ouagadougous, (3) eriti selle III lisa artikli 2 lõiget 6,
   võttes arvesse AKV-EÜ suursaadikute komitee 20. juuli 2005. aasta otsust nr 8/2005 ettevõtluse arenduskeskuse põhikirja ja töökorra kohta, (4) eriti selle artikli 7 lõiget 5,
   ning arvestades järgmist:
   
               (1)
            
            
               Ilma et see piiraks edaspidiseid otsuseid, mida komitee võib oma pädevuse kohaselt teha, nimetati Jean-Erick ROMAGNE AKV-ELi suursaadikute komitee otsusega nr 3/2010 ettevõtluse arenduskeskuse direktoriks alates 6. septembrist 2010 (5).
            
         
               (2)
            
            
               Juhatuse 27. septembri 2011. aasta erikoosolekul tegi ettevõtluse arenduskeskuse juhatus ühehäälselt soovituse lõpetada nii direktori kui ka asedirektori ametiaeg,
            
         ON VASTU VÕTNUD JÄRGMISE OTSUSE:
   Artikkel 1
   Käesolevaga lõpetatakse Jean-Erick ROMAGNE’i volitused tegutseda ettevõtluse arenduskeskuse direktorina alates 10. augustist 2012.
   Artikkel 2
   Käesolevaga volitatakse ettevõtluse arenduskeskuse juhatust võtma viivitamata asjakohaseid meetmeid, et tagada arenduskeskuse nõuetekohane juhtimine kuni uue direktori ametisse nimetamiseni.
   
      Brüssel, 26. aprill 2012
      
         
            AKV-ELi suursaadikute komitee nimel
         
         
            eesistuja
         
         Shirley SKERRITT-ANDREW
      
   
   
      (1)  EÜT L 317, 15.12.2000, lk 3.
   
      (2)  Leping, millega muudetakse koostöölepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud Cotonous 23. juunil 2000 (ELT L 209, 11.8.2005, lk 27).
   
      (3)  Leping, millega muudetakse teist korda partnerluslepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud 23. juunil 2000 Cotonous ja mida on muudetud esimest korda 25. juunil 2005 Luxembourgis (ELT L 287, 4.11.2010, lk 3).
   
      (4)  ELT L 66, 8.3.2006, lk 16.
   
      (5)  ELT L 145, 11.6.2010, lk 17.